
ДО 

Относно: Инвестиционно предложение (ИП) „Изграждане на еднофамилна жилищна сграда в  ПИ № 06495.201.609, с. Брестовец, общ. Плевен“.




УВАЖАЕМА ГОСПОЖО НИКОЛОВА, 

Във връзка с Ваше уведомление с вх. № АО-827/13.02.2025г., допълнено с                вх. № АО-827-1/13.02.2026г. на РИОСВ – Плевен за ИП „Изграждане на еднофамилна жилищна сграда в  ПИ № 06495.201.609, с. Брестовец, общ. Плевен“,  на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП „Изграждане на еднофамилна жилищна сграда в  ПИ № 06495.201.609,                 с. Брестовец, общ. Плевен“, попада в обхвата на чл. 2, ал. 2 от Наредбата за ОС.
1. ИП предвижда изграждане на еднофамилна жилищна сграда със застроена площ 99,74 м2  в ПИ № 06495.201.609, с. Брестовец, общ. Плевен. Изграждането ще бъде основно едноетажно надземно застрояване, разположено изцяло в границите на урегулирания поземлен имот. Бъдещото застрояване ще бъде разположено свободно в имота. Имотът попада в градоустройствена зона Жм (жилищна зона с преобладаващо застрояване с малка височина, плътност и интензивност) с устройствени показатели: макс. Пл. 40 %, макс. Кинт. 1,2, мин. Озел. 40 %. Водоснабдяването и електрозахранването ще се осъществят чрез присъединяване към преминаващи в близост съществуващи водопроводна и електропреносна мрежа. Формираните битови отпадъчни води ще се заустват във водоплътна изгребна яма. ИП не предвижда изграждане на нова или промяна на съществуващата пътна инфраструктура. Достъпът до обекта е по съществуващи улици. При реализацията на ИП ще се генерират строителни отпадъци, които ще се управляват по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Плевен. 
ПИ № 06495.201.609, с. Брестовец, общ. Плевен, обл. Плевен, с вид територия Урбанизирана, НТП Ниско застрояване (до 10 м), площ 879 кв. м, номер по предходен план: 609, кв. 89, парцел ІХ съгласно Скица № 15-12295555-24.07.2025г. на АГКК.
2. ПИ № 06495.201.609, с. Брестовец, общ. Плевен, не попада в границите на защитени територии по смисъла на Закона за защитените територии.
3. ПИ № 06495.201.609, с. Брестовец, общ. Плевен, не попада в границите на защитени зони по смисъла на Закона за биологичното разнообразие. Най - близко разположените защитени зони (на около 1,368 км) са:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед № РД-800/04.11.2008г. на МОСВ (ДВ бр.105/09.12.2008г.), изменена със Заповед № РД-67/28.01.2013г. на МОСВ (ДВ бр. 10/05.02.2013г.); изменена и допълнена със Заповед № РД-269/31.03.2021г. на МОСВ (ДВ бр. 41/18.05.2021г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007г. на Министерски съвет (обн. ДВ, бр. 21/2007г.), изм. с Решение №615/2020 г. на Министерски съвет (обн. ДВ, бр. 79/2020г.), във връзка със Заповед № РД-269/31.03.2021г. на МОСВ (ДВ бр. 41/18.05.2021г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП „Изграждане на еднофамилна жилищна сграда в ПИ № 06495.201.609,         с. Брестовец, общ. Плевен“ при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположените защитени зони BG0000240 “Студенец” и BG0000240 “Студенец”,, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




							
С уважение, 


 

  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

